
আন্তর্জাতিক রোবো ফেস্ট-২০১৯ সকারবোট চ্যাম্পিয়ন ইউআইইউ

ইন্টারন্যাশনাল রোবো ফেস্ট-২০১৯ এর সকারবোট প্রতিযোগিতায় চ্যাম্পিয়ন হয়েছে ইউনাইটেড ইন্টারন্যাশনাল ইউনিভার্সিটির ‘ইউআইইউ মাস্টারমাইন্ড’ দল। গত ৩-৫ মে, ২০১৯ রাজধানীর রামপুরায় ইস্ট ওয়েস্ট ইউনিভার্সিটিতে জাপান বাংলাদেশ রোবোটিকস অ্যান্ড অ্যাডভান্স রিসার্চ সেন্টারের উদ্যোগে অনুষ্ঠিত হয় এই প্রতিযোগিতা। ইউআইইউ থেকে বিজয়ীরা হলেন ইফ্রাহাম ইকবাল আকিব, তরিকুল ইসলাম, নাজমুস সাকিব, রাশিদুল ইসলাম রাসেল, ফুরকান এলাহি। দেশের শীর্ষস্থানীয় বিভিন্ন বিশ্বিবদ্যালয় থেকে ৩২টি দল এতে অংশ নেয়। বিজয়ীদের হাতে পুরস্কার তুলে দেন বিজ্ঞান ও প্রযুক্তি মন্ত্রী স্থপতি ইয়াফেস ওসমান। 
সকারবোট প্রতিযোগিতা একটি বিশেষ ফুটবল আসর, যেখানে মাইক্রোকন্ট্রোলার দ্বারা নিয়ন্ত্রিত বিশেষ রোবট গাড়ি দিয়ে একে অন্যের সাথে লড়াই করেন প্রতিযোগিরা। তাদের লক্ষ্য থাকে কম সময়ে বেশি গোল দেয়া।

